钦定古今图书集成/理学汇编/文学典/第115卷 > 宗名世
## 钦定古今图书集成/理学汇编/文学典/第115卷 > 宗名世

按《扬州府志》：“名世，字良弼，兴化籍，江都人。弱冠试辄
高等，中万历戊子乡试，己丑成进士。初任绍兴教授，
行至梦笔桥，夜泊，梦江淹以彩笔三授之曰：‘俾尔三
世享文名’。秩满，升广平府肥乡知县，以简镇俗，邑人
德之。转国子监博士，进监丞，升工部营缮司主事。丁
继母刘丧，哀毁过甚。服阕，以病乞归，喜曰：‘可重理’。”
“水鱼竿矣。”疾愈疏荐，力辞不起。年八十卒。所著有《发
蒙史略》一卷，《含香堂文集》十卷。